അമോണിയം കാർബണേറ്റ്

(NH4)2CO3 എന്ന രാസസൂത്രവാക്യത്തോടുകൂടിയ ഒരു ഉപ്പാണ് അമോണിയം കാർബണേറ്റ്. ചൂടാക്കുമ്പോൾ ഇത് വാതക അമോണിയ, കാർബൺ ഡൈ ഓക്സൈഡ് എന്നിവയിലേക്ക് വിഘടിക്കുന്നതിനാൽ, ഇത് പുളിപ്പിക്കൽ ഏജന്റായും സ്മെല്ലിംഗ് സാൾട്ടായും ഉപയോഗിക്കുന്നു. ഇത് ബേക്കേഴ്സ് അമോണിയ എന്നും അറിയപ്പെടുന്നു.   

 ഉത്പാദനം 
കാർബൺ ഡൈ ഓക്സൈഡും ജലീയ അമോണിയയും സംയോജിപ്പിച്ചാണ് അമോണിയം കാർബണേറ്റ് ഉത്പാദിപ്പിക്കുന്നത്. 1997 ലെ കണക്കനുസരിച്ച് പ്രതിവർഷം 80,000 ടൺ ഉത്പാദിപ്പിക്കപ്പെടുന്നുണ്ട്. 

 വിഘടനം 
അമോണിയം കാർബണേറ്റ് സാധാരണ താപനിലയിലും മർദ്ദത്തിലും പതുക്കെ വിഘടിക്കുന്നു. അതിനാൽ, തുടക്കത്തിൽ ശുദ്ധമായ അമോണിയം കാർബണേറ്റിന്റെ ഏതെങ്കിലും സാമ്പിൾ വിവിധ ഉപോൽപ്പന്നങ്ങൾ ഉൾപ്പെടെയുള്ള ഒരു മിശ്രിതമായി മാറും.

അമോണിയം കാർബണേറ്റ് സ്വമേധയാ അമോണിയം ബൈകാർബണേറ്റ്, അമോണിയ എന്നിവയായി വിഘടിപ്പിക്കുന്നു :

 (NH4)2CO3 → NH4HCO3 + NH3

ഇത് കാർബൺ ഡൈ ഓക്സൈഡ്, ജലം, അമോണിയയുടെ മറ്റൊരു തന്മാത്ര എന്നിവയിലേക്ക് വിഘടിപ്പിക്കുന്നു:

 NH4HCO3 → H2O + CO2 + NH3

 ഉപയോഗങ്ങൾ 

 പുളിപ്പിക്കുന്ന ഏജന്റ് 
അമോണിയം കാർബണേറ്റ് പുളിപ്പിക്കലിനുപയോഗിക്കുന്ന ഏജന്റായി ഉപയോഗിക്കാം. ഇന്ന് സാധാരണയായി ഉപയോഗിക്കുന്ന ബേക്കിംഗ് പൗഡറിന്റെ മുന്നോടിയായിരുന്നു ഇത്.

ഇത് പുളിപ്പിക്കൽ ഏജന്റായി പ്രവർത്തിക്കുകയും കാർബൺ ഡൈ ഓക്സൈഡ്, അമോണിയ, വെള്ളം എന്നിവയായി വിഘടിക്കുകയും ചെയ്യുന്നു.

ഇത് ഒരു അസിഡിറ്റി റെഗുലേറ്ററായി പ്രവർത്തിക്കുന്നു. കൂടാതെ E503 എന്ന E നമ്പറും ഉണ്ട്. ഇതിന് പകരം ബേക്കിംഗ് പൗഡർ ഉപയോഗിക്കാം.  പക്ഷേ, ഉൽപ്പന്നത്തിന്റെ രുചിയെയും ഘടനയെയും ബാധിച്ചേക്കാം.  അമോണിയ ഹൈഡ്രോഫിലിക് ആയതിനാൽ കേക്ക് പോലുള്ള  ഇനങ്ങൾ ഉണ്ടാക്കാൻ ഇത് ഉപയോഗിക്കരുത്.

ഗന്ധമുള്ള ലവണങ്ങളുടെ പ്രധാന ഘടകമാണ് അമോണിയം കാർബണേറ്റ്. എങ്കിലും, അവയുടെ ഉൽപാദനത്തിന്റെ വാണിജ്യപരമായ അളവ് കുറവാണ്. കഫ് സിറപ്പിന്റെ നിർമ്മാണത്തിൽ ഉപയോഗിക്കുന്നു. ബ്രോങ്കൈറ്റിസിന്റെ ലക്ഷണങ്ങളിൽ നിന്ന് മോചനം നേടാൻ സഹായിക്കുന്ന സജീവ ഘടകമായി അമോണിയം കാർബണേറ്റ് ഉപയോഗിക്കുന്നു. ഇത് ഒരു എമെറ്റിക് ആയി ഉപയോഗിക്കുന്നു. പുകയില്ലാത്ത പുകയില ഉൽ‌പന്നങ്ങളിലും ഇത് കാണപ്പെടുന്നു. "കോഡക് ലെൻസ് ക്ലീനർ" പോലുള്ള ഫോട്ടോഗ്രാഫിക് ലെൻസ് ക്ലീനിംഗ് ഏജന്റായി ഇത് ജലീയ ലായനിയിൽ ഉപയോഗിക്കുന്നു.

ആപ്പിൾ മാൻഗോട്ടുകളെ ആകർഷിക്കുന്നതിനും, പകർച്ചവ്യാധി വ്യാപിക്കുന്നത് നിരീക്ഷിക്കുന്നതിനും  ഇത് ഉപയോഗിക്കുന്നു . 

 ഇതും കാണുക 

 അമോണിയം ബൈകാർബണേറ്റ്
 അമോണിയം നൈട്രേറ്റ്
 സാൽ അമോണിയാക്ക്

 അവലംബം 

വർഗ്ഗം:അമോണിയം സംയുക്തങ്ങൾ
വർഗ്ഗം:കാർബണേറ്റുകൾ